**M1, finančna družba, d.d., Ljubljana**

Skladno z 295. členom ZGD-1 in točko 10.3.4. Statuta družbe M1, finančna družba, d.d., Ljubljana

uprava družbe sklicuje

SKUPŠČINO DRUŽBE

**M1, finančna družba, d.d., Ljubljana,**

**Vojkova cesta 58, 1000 Ljubljana**

ki bo dne 25.8.2014 ob 12. uri v prostorih družbe na naslovu Vojkova cesta 58, Ljubljana.

**Dnevni red:**

1. **Otvoritev skupščine, ugotovitev sklepčnosti ter imenovanje organov skupščine**

Predlog sklepa (predlagatelja sklepa sta uprava in nadzorni svet družbe):

»Za predsednika skupščine se imenuje gospod Damjan Škofič, za preštevalca glasov pa Mojco Polše in Aleša Miketiča. Na skupščini bo navzoč vabljeni notar Vojko Pintar iz Kranja.«

1. **Predložitev letnega poročila družbe M1, d.d., Ljubljana, z revizijskim mnenjem in pisnega poročila nadzornega sveta po 282. členu Zakona o gospodarskih družbah ZGD-1 k letnemu poročilu družbe M1, d.d. za poslovno leto 2013, skupščini.**
2. **Uporaba bilančnega dobička in podelitev razrešnice upravi in članom nadzornega sveta za poslovno leto 2013 ter seznanitev skupščine s prejemki članov uprave in nadzornega sveta, ki so jih za opravljanje nalog v družbi prejeli v poslovnem letu 2013.**

Predlog sklepa (predlagatelja sklepa sta uprava in nadzorni svet družbe):

* 1. Bilančni dobiček na dan 31.12.2013 je znašal 138.442,32EUR. Bilančni dobiček se ne razdeli delničarjem. O uporabi bilančnega dobička v celotni višini se bo odločalo v naslednjih poslovnih letih
	2. Skupščina podeljuje upravi in vsem članom nadzornega sveta razrešnico za delo v poslovnem letu 2013.
1. **Imenovanje revizorja za leto 2014**

Predlog sklepa (predlagatelj sklepa je nadzorni svet družbe):

Za revizorja družbe za poslovno leto 2014 se imenuje Evidas d.o.o. Šmartno v Tuhinju 45, 1219 Laze v Tuhinju.

1. **Odpoklic in imenovanje članov nadzornega sveta družbe**

Predlog sklepov (predlagatelj sklepa je nadzorni svet družbe):

a) Skupščina se seznani z odstopom g. Marka Tuševljaka iz članstva v nadzornem svetu in se ugotovi, da mu članstvo v nadzornem svetu preneha dne 14.6.2014.

b) Ugotovi se, da dne 16.12.2014 g. Tomažu Pogorelcu preneha mandat člana nadzornega sveta.

c) Za člana nadzornega sveta družbe se imenuje g. Mitre Koliševski, z mandatom od 25.8.2014 dalje za štiriletni mandat.

d) Za člana nadzornega sveta družbe se imenuje g. Tomaža Pogorelca, z mandatom od 17.12.2014 dalje za štiri letni mandat.

**Pogoji za udeležbo in uresničevanje glasovalne pravice:**

Skupščine se lahko udeležijo delničarji, njihovi pooblaščenci in zastopniki. Pooblastilo delničarja za zastopanje mora biti pisno in mora biti predloženo družbi ter ostane shranjeno na sedežu družbe.

Pravico do udeležbe na skupščini in uresničevanja glasovalne pravice imajo samo tisti delničarji, njihovi zastopniki in pooblaščenci, ki bodo kumulativno izpolnili naslednja pogoja:

* ki bodo pisno prijavili svojo udeležbo na skupščini upravi družbe najpozneje konec četrtega dne pred dnem zasedanja skupščine. Prijava za udeležbo na skupščini je pravočasna, če jo družba prejme najpozneje konec dne 21.08.2014,
* ki bodo kot imetniki delnic vpisani v centralnem registru nematerializiranih vrednostnih papirjev pri KDD – Centralni klirinško depotni družbi Ljubljana d.d., konec četrtega dne pred zasedanjem skupščine, to je konec dne 21.08.2014 (v nadaljnjem besedilu: presečni dan).

Če udeležbo na skupščini prijavlja pooblaščenec ali če glasovalno pravico uresničuje pooblaščenec, je potrebno prijavi za udeležbo priložiti pooblastilo za zastopanje na skupščini. Pravne osebe morajo prijavi za udeležbo predložiti redni izpisek iz sodnega/poslovnega registra, ki vsebuje podatke po stanju ob prijavi.

Delničarji lahko pooblaščenca za zastopanje na skupščini imenujejo tudi po elektronski pošti, na naslov: m1@siol.net. Sporočilu je potrebno kot priponko priložiti kopijo podpisanega pooblastila za zastopanje, v obliki PDF.

Delničarji, katerih skupni deleži dosegajo dvajsetino osnovnega kapitala, lahko v sedmih dneh po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Uprava družbe bo v skladu s tretjim odstavkom 298. člena ZGD-1 objavila tiste dodatne točke dnevnega reda glede katerih bodo delničarji zahteve poslali družbi najpozneje sedem dni po objavi tega sklica skupščine.

Delničarji lahko zahteve za dodatne točke dnevnega reda družbi pošljejo tudi po elektronski pošti in sicer na e-mail naslov: \_m1@siol.net .

Delničarji lahko k vsaki točki dnevnega reda v pisni obliki dajejo predloge sklepov ali volilne predloge. Uprava družbe bo na enak način kot ta sklic skupščine objavila tiste predloge delničarjev, ki bodo izpolnjevali naslednje pogoje:

* ki bodo poslani družbi v sedmih dneh po objavi tega sklica skupščine,
* ki bodo razumno utemeljeni,
* za katere bo delničar-predlagatelj pri tem sporočil, da bo na skupščini ugovarjal predlogu uprave ali nadzornega sveta in da bo druge delničarje pripravil do tega, da bodo glasovali za njegov predlog.

Ne glede na prej navedeno volilnega predloga o volitvah članov nadzornega sveta ali revizorja ni treba utemeljiti.

Predlog delničarja se objavi in sporoči na način iz 296. člena tega zakona le, če je delničar v sedmih dneh po objavi sklica skupščine poslal družbi razumno utemeljen predlog. Delničarji lahko predloge sklepov in volilne predloge družbi sporočijo tudi po elektronski pošti in sicer na e-mail naslov: \_m1@siol.net.

Delničarji lahko na skupščini uresničujejo svojo pravico do obveščenosti iz prvega odstavka 305. člena ZGD-1.

**Gradivo in dostopnost dokumentov**

Na sedežu družbe na naslovu Vojkova cesta 58, Ljubljana, v tajništvu družbe, vsak delovni dan od dneva objave sklica skupščine do dneva zasedanja skupščine od 10. do 12. ure in na uradni spletni strani družbe [www.m1-dd.si](http://www.m1-dd.si) je dostopno gradivo za skupščino:

* sklic skupščine, ki vsebuje predloge sklepov z navedbo, kateri organ družbe je dal posamezni predlog in obrazložitev vsake točke dnevnega reda, ki sta jo predlagala uprava oziroma nadzorni svet družbe (dostopen tudi na spletni strani obveščanja Ljubljanske borze SEOnet – objava 24.7.2014 )
* revidirano letno poročilo družbe M1, d.d., Ljubljana za poslovno leto 2013 z revizorjevim poročilom in poročilom nadzornega sveta v skladu z 282. členom ZGD-1 k letnemu poročilu družbe M1, d.d., Ljubljana (dostopno tudi na spletni strani obveščanja Ljubljanske borze SEOnet – objava dne 29.4.2014)
* Obrazec pooblastila za uresničevanje glasovalne pravice (dostopen na spletni strani obveščanja Ljubljanske borze SEOnet – objavljeno skupaj s tem sklicem skupščine dne 24.7.2014);
* Izčrpne informacije o pravicah delničarjev iz prvega odstavka 298. člena, prvega odstavka 300., 301. in 305. člena Zakona o gospodarskih družbah (ZGD-1).

**Drugi podatki v zvezi z delnicami in skupščino.**

Po stanju na dan sklica skupščine znaša skupno število izdanih navadnih, prosto prenosljivih imenskih kosovnih delnic družbe 3.932.515. Vse delnice imajo glasovalno pravico in so istega razreda.

M1, d.d., Ljubljana

Direktorica: Mojca Pogorelec

Sklic skupščine bo objavljen v časniku Dnevnik dne 24.7.2014 in na spletni strani družbe [www.m1-dd.si](http://www.m1-dd.si) od 24.7.2014 dalje najmanj 5 let.

**G R A D I V O**

ZA SKUPŠČINO DRUŽBE

**M1, finančna družba, d.d., Ljubljana,**

**Vojkova cesta 58, 1000 Ljubljana**

ki bo dne 25.8.2014 ob 12.00 uri v prostorih družbe na naslovu Vojkova cesta 58, Ljubljana.

**Točka 1:**

**Otvoritev skupščine, ugotovitev sklepčnosti ter imenovanje organov skupščine**

**Predlog sklepa k točki 1:**

**Otvoritev skupščine, ugotovitev sklepčnosti ter imenovanje organov skupščine**

Predlog sklepa

(predlagatelja sklepa sta uprava in nadzorni svet družbe):

»Za predsednika skupščine se imenuje Damjan Škofič za preštevalca glasov pa Mojco Polše in Aleša Miketiča.«

Na skupščini bo navzoč vabljeni notar Vojko Pintar iz Kranja.

**Obrazložitev:**

Uprava je pristojna in odgovorna predlagati skupščini izvolitev delovnih teles, to je predsednika skupščine in člane volilne komisije za izvedbo glasovanja ter zagotoviti prisotnost notarja, ki skupščinske sklepe potrdi v notarskem zapisu.

Skupščini bo prisostvoval vabljeni notar Vojko Pintar iz Kranja, ki bo v skladu z določili ZGD-1 v notarskem zapisniku potrjeval sklepe skupščine.

Ljubljana, 24.7.2014

M1, d.d., Ljubljana

Direktor: Mojca Pogorelec

Predsednik nadzornega sveta: Tomaž Pogorelec

**Točka 2:**

**Predložitev letnega poročila družbe M1, d.d., Ljubljana, z revizijskim mnenjem in pisnega poročila nadzornega sveta po 282. členu Zakona o gospodarskih družbah ZGD-1 k letnemu poročilu družbe M1, d.d., za poslovno leto 2013, skupščini.**

**Obrazložitev k točki 2:**

Nadzorni svet je preveril revidirano letno poročilo družbe M1, d.d., Ljubljana, ki ga je predložila uprava skupaj s poročili revizorja, dal pozitivno mnenje in stališče k revizijskemu poročilu o poslovanju družbe M1, d.d., Ljubljana ter sprejel in potrdil letno poročilo družbe M1, d.d., Ljubljana.

Ker je letno poročilo sprejel nadzorni svet skupščina o sprejemu letnem poročilu ne odloča.

Skupščini se v skladu z 2. odstavkom 282. člena ZGD-1 predloži tudi poročilo nadzornega sveta.

Ljubljana, 24.7.2014

M1, d.d., Ljubljana

Direktor: Mojca Pogorelec

Predsednik nadzornega sveta: Tomaž Pogorelec

**Točka 3:**

**Uporaba bilančnega dobička in podelitev razrešnice upravi in članom nadzornega sveta za poslovno leto 2013 ter seznanitev skupščine s prejemki članov uprave in nadzornega sveta, ki so jih za opravljanje nalog v družbi prejeli v poslovnem letu 2013.**

Predlog sklepa:

(predlagatelja sklepa sta uprava in nadzorni svet družbe):

* 1. Bilančni dobiček na dan 31.12.2103 je znašal 138.442,32 EUR. Bilančni dobiček se ne razdeli delničarjem. O uporabi bilančnega dobička v celotni višini se bo odločalo v naslednjih poslovnih letih

Skupščina podeljuje upravi in vsem članom nadzornega sveta razrešnico za delo v poslovnem letu 2013.

**Obrazložitev:**

Utemeljitev:

a) Družba ima po stanju na dan 31.12.2013 za 138.442,32 EUR bilančnega dobička. Uprava in nadzorni svet predlagata, da se bilančni dobiček ne razdeli delničarjem. O uporabi bilančnega dobička v celotni višini se bo odločalo v naslednjih poslovnih letih (preneseni dobiček).

V okoliščinah poglabljanja splošne finančne in likvidnostne kriza v gospodarstvu tudi v sektorju finančnih družb in holdingov, družba vsa razpoložljiva lastna likvidna sredstva nujno potrebuje za financiranje lastnega poslovanja. Vsak likvidnostni odliv iz družbe za izplačilo dividend (bodisi uporaba lastnih sredstev bodisi zadolžitev zaradi izplačila dividend) je v takih okoliščinah neutemeljen in neprimeren in bi otežil stanje in poslovanje družbe. Zato uprava in nadzorni svet družbe menita, da je glede na stanje v gospodarstvu ter glede na stanje in poslovanje podjetja za sedaj nujno, da se bilančni dobiček ne deli.

b) Glede na podatke o poslovanju družbe, razvidne iz letnega poročila je razvidno, da je bilo poslovanje družbe v letu 2013 ustrezno vodeno in tudi nadzorovano. Zato se skupščini predlaga podelitev razrešnice tako upravi kot tudi vsem članom nadzornega sveta družbe.

c) V skladu z petim odstavkom 294. člena ZGD-1 mora poslovodstvo na skupščini, ki odloča o uporabi bilančnega dobička delničarje seznaniti s prejemki članov organov vodenja ali nadzora, ki so za opravljanje nalog v družbi prejeli v preteklem poslovnem letu, takšna informacija pa mora vsebovati tudi prejemke, ki so jih člani organov vodenja ali nadzora prejeli z opravljanjem nalog v odvisnih družbah. Uprava je o tem pripravila pisno poročilo, ki je vsebovano v letnem poročilu, vsebino katerega bo skupščini podala ustno.

Ljubljana 24.7.2014

M1, d.d., Ljubljana

Direktor: Mojca Pogorelec

Predsednik nadzornega sveta: Tomaž Pogorelec

**Točka 4:**

**Imenovanje revizorja za leto 2014**

Predlog sklepa

(predlagatelj sklepa je nadzorni svet družbe):

»Za revizorja družbe za poslovno leto 2014 se imenuje Evidas d.o.o. Šmartno v Tuhinju 45, 1219 Laze v Tuhinju.

**Obrazložitev:**

Nadzorni svet družbe M1, d.d., Ljubljana na podlagi predloga revizijske komisije, ki je skladno z 280. členom ZGD-1 obravnavala izbor neodvisnega zunanjega revizorja, predlaga skupščini delničarjev, da za revizorja družbe imenuje družbo Evidas d.o.o. Šmartno v Tuhinju 45, 1219 Laze v Tuhinju.

Družba je v skladu z zakonom zavezana k reviziji. Izbor revizijske družbe temelji na strokovni usposobljenosti njihovih revizorjev in referencah revizijske hiše, kar po mnenju revizijske komisije zagotavlja ustrezen obseg in kakovost opravljene revizije, skladno z zakonskimi zahtevami in pričakovanji delničarjev in organov družbe. Ključna priporočila oziroma reference predlagane revizijske družbe so naslednja: Salus Ljubljana, Iskra Mehanizmi, Lip Bled, GMM Grosuplje in drugi.

M1, d.d., Ljubljana

Predsednik nadzornega sveta: Tomaž Pogorelec

**Točka 5:**

**Odpoklic in imenovanje članov nadzornega sveta družbe**

Predlog sklepov, ki jih predlaga NS družbe:

1. Skupščina se seznani z odstopom g. Marka Tuševljaka iz članstva v nadzornem svetu in se ugotovi, da mu članstvo v nadzornem svetu preneha dne 14.6.2014.
2. Ugotovi se, da dne 16.12.2014 g. Tomažu Pogorelcu preneha mandat člana nadzornega sveta.
3. Za člana nadzornega sveta družbe se imenuje g. Mitre Koliševski, z mandatom od 25.8.2014 dalje za štiriletni mandat.
4. Za člana nadzornega sveta družbe se imenuje g. Tomaža Pogorelca, z mandatom od 17.12.2014 dalje za štiri letni mandat.

**Obrazložitev:**

Predloga sklepov pod a) in b) sta deklaratorne narave. G. Marko Tuševljak je z dnem 14.6.2014 podal izstopno izjavo iz članstva v NS M1.d.d.. Zaradi selitve v drugo državo nima več možnosti opravljati funkcije člana NS M1 d.d..

Dne 16.12.2014 preneha mandat g. Tomažu Pogorelcu.

Nadzorni svet predlaga, da se za člana nadzornega sveta izvolita g. Mitre Koliševski in g. Tomaž Pogorelec.

Predstavitev kandidatov:

Mag. Mitre Koliševski je po poklicu magister ekonomije in je upokojen.

V preteklem obdobju je dolgoletno opravljal vodilne funkcije v gospodarstvu in ima bogate izkušnje v finančnem sektorju.

Tomaž Pogorelec je po poklicu diplomirani ekonomist. Trenutno je zaposlen v podjetju BPD Fida d.o.o. Ljubljana na delovnem mestu direktor družbe. Že vse od lastninskega preoblikovanja podjetij in razvoja kapitalskega trga v Republiki Sloveniji dalje in še sedaj deluje na področju financ in upravljanje premoženja na domačih in tujih trgih. Imam več kot 10 let izkušenj z opravljanjem funkcij vodenja in nadzora gospodarskih družb. Bil je tudi član nadzornega sveta M1 d.d.

M1 d.d.

Predsednik nadzornega sveta: Tomaž Pogorelec